CELEX: 32011D0418
Language: da
Date: 2011-07-14 00:00:00
Title: 2011/418/EU: Kommissionens gennemførelsesafgørelse af 14. juli 2011 om ændring af beslutning 2005/7/EF om godkendelse af en metode til klassificering af svinekroppe på Cypern (meddelt under nummer K(2011) 4996)

16.7.2011   
            
            
               DA
            
            
               Den Europæiske Unions Tidende
            
            
               L 187/29
            
         KOMMISSIONENS GENNEMFØRELSESAFGØRELSE
   af 14. juli 2011
   om ændring af beslutning 2005/7/EF om godkendelse af en metode til klassificering af svinekroppe på Cypern
   (meddelt under nummer K(2011) 4996)
   (Kun den græske udgave er autentisk)
   (2011/418/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1), særlig artikel 43, litra m), sammenholdt med artikel 4, og
   ud fra følgende betragtninger:
   
               (1)
            
            
               Ved Kommissionens beslutning 2005/7/EF (2) blev en metode til klassificering af svinekroppe på Cypern godkendt.
            
         
               (2)
            
            
               Eftersom der er behov for at opdatere formlen for metoden efter næsten fem års anvendelse, siden den blev godkendt, har Cypern besluttet at foretage nye afprøvninger med to instrumenter, HGP-4 og Ultra FOM 300.
            
         
               (3)
            
            
               Cypern har anmodet Kommissionen om at godkende udskiftningen af de formler, der anvendes i »Hennessy Grading Probe (HGP 4)«, som er en metode for klassificering af svinekroppe, samt at godkende en ny metode til klassificering af svinekroppe (Ultra FOM 300) på Cyperns område, og Cypern har fremlagt en detaljeret beskrivelse af dissektionsforsøget og har angivet de principper, som metoden er baseret på, resultaterne af dissektionsforsøget og de ligninger, der er anvendt til at vurdere procentindholdet af magert kød i den protokol, som er fastsat i artikel 23, stk. 4, i Kommissionens forordning (EF) nr. 1249/2008 af 10. december 2008 om gennemførelsesbestemmelser til EF-handelsklasseskemaerne for kvæg-, svine- og fårekroppe og for indberetning af priser (3).
            
         
               (4)
            
            
               En gennemgang af anmodningen har vist, at betingelserne for godkendelse af disse klassificeringsmetoder er opfyldt. De pågældende klassificeringsmetoder bør derfor godkendes på Cypern.
            
         
               (5)
            
            
               Beslutning 2005/7/EF bør derfor ændres i overensstemmelse hermed.
            
         
               (6)
            
            
               Ændringer af apparater og klassificeringsmetoder bør kun tillades, hvis de er udtrykkeligt godkendt ved en kommissionsafgørelse.
            
         
               (7)
            
            
               Foranstaltningerne i denne afgørelse er i overensstemmelse med udtalelse fra Forvaltningskomitéen for den Fælles Markedsordning for Landbrugsprodukter —
            
         VEDTAGET DENNE AFGØRELSE:
   Artikel 1
   I afgørelse 2005/7/EF foretages følgende ændringer:
   
               1)
            
            
               Artikel 1 affattes således:
               »Artikel 1
               Følgende metoder godkendes til klassificering af svinekroppe i henhold til nr. 1 i afsnit B.IV i bilag V til Rådets forordning (EF) nr. 1234/2007 (4) på Cypern:
               
                           —
                        
                        
                           apparatet benævnt »Hennessy Grading Probe (HGP 4)« med tilhørende beregningsmetoder, som er nærmere beskrevet i bilagets del I
                        
                     
                           —
                        
                        
                           apparatet benævnt »Ultra FOM 300« med tilhørende beregningsmetoder, som er nærmere beskrevet i bilagets del II.
                        
                     Hvad angår apparatet »Ultra FOM 300« som omhandlet i første afsnit, andet led, skal det efter afslutningen af målingen være muligt på slagtekroppen at kontrollere, at apparatet har målt værdierne X1 and X2 på det sted, der er fastsat i bilagets del II, punkt 3. Den afmærkning, der svarer til målestedet, skal derfor foretages samtidig med målingen.
            
         
               2)
            
            
               Bilaget erstattes af teksten i bilaget til nærværende afgørelse.
            
         Artikel 2
   Denne afgørelse anvendes fra den 5. september 2011.
   Artikel 3
   Denne afgørelse er rettet til Republikken Cypern.
   
      Udfærdiget i Bruxelles, den 14. juli 2011.
      
         
            På Kommissionens vegne
         
         Dacian CIOLOŞ
         
            Medlem af Kommissionen
         
      
   
   
      (1)  EUT L 299 af 16.11.2007, s. 1.
   
      (2)  EUT L 2 af 5.1.2005, s. 19.
   
      (3)  EUT L 337 af 16.12.2008, s. 3.
   
      (4)  EUT L 299 af 16.11.2007, s. 1.«
   
      BILAG
      
         
            »BILAG
            
               METODE TIL KLASSIFICERING AF SVINEKROPPE PÅ CYPERN
            
            DEL I
            
               Hennessy Grading probe (HPG 4)
            
            
                        1.
                     
                     
                        Reglerne i denne del anvendes, hvis svinekroppene klassificeres ved hjælp af apparatet benævnt »Hennessy Grading Probe (HGP 4)«.
                     
                  
                        2.
                     
                     
                        Apparatet er forsynet med en sonde med en diameter på 5,95 mm (og på 6,3 mm på den kniv, der er anbragt på enden af sonden), som er udstyret med en fotodiode (Siemens LED af typen LYU 260-EO) og fotodetektor af typen 58 MR og har et arbejdsområde på mellem 0 og 120 mm. Måleværdierne udtrykkes i beregnet indhold af magert kød ved hjælp af HGP 4 alene eller en datamat, der er forbundet med apparatet.
                     
                  
                        3.
                     
                     
                        Svinekroppens indhold af magert kød beregnes efter følgende formel:
                        
                           
                        hvor:
                        
                                    Ŷ
                                 
                                 
                                    =
                                 
                                 
                                    beregnet indhold af magert kød i svinekroppen i procent
                                 
                              
                                    X1
                                    
                                 
                                 
                                    =
                                 
                                 
                                    spæklagets tykkelse (inklusive svær) i mm, målt seks cm ved siden af svinekroppens flækningslinje mellem tredje og fjerde ribben bagfra
                                 
                              
                                    X2
                                    
                                 
                                 
                                    =
                                 
                                 
                                    muskeltykkelse i mm, målt på samme tid og sted som X1.
                                 
                              Formlen gælder for kroppe på mellem 55 og 120 kg.
                     
                  DEL II
            
               Ultra FOM 300
            
            
                        1.
                     
                     
                        Reglerne i denne del anvendes, hvis svinekroppene klassificeres ved hjælp af apparatet benævnt »Ultra FOM 300«.
                     
                  
                        2.
                     
                     
                        Apparatet er forsynet med en ultralydssonde på 3,5 MHz, 5 cm lang, med 64 ultralydstransducere. Ultralydssignalet digitaliseres, registreres og analyseres af en microprocessor (typen SHARC ADSP-21060L).
                        Apparatet »Ultra FOM 300« omregner selv måleværdierne til beregnet indhold af magert kød.
                     
                  
                        3.
                     
                     
                        Svinekroppens indhold af magert kød beregnes efter følgende formel:
                        
                           
                        hvor:
                        
                                    Ŷ
                                 
                                 
                                    =
                                 
                                 
                                    beregnet indhold af magert kød i svinekroppen i procent
                                 
                              
                                    X1
                                    
                                 
                                 
                                    =
                                 
                                 
                                    spæklagets tykkelse (inklusive svær) i mm, målt seks cm ved siden af svinekroppens flækningslinje mellem tredje og fjerde ribben bagfra
                                 
                              
                                    X2
                                    
                                 
                                 
                                    =
                                 
                                 
                                    muskeltykkelse i mm, målt på samme tid og sted som X1.
                                 
                              Formlen gælder for kroppe på mellem 55 og 120 kg.«